**ELŐTERJESZTÉS**

Bátaapáti Község Képviselő - testületének 2020. augusztus 6-ai

rendes/rendkívüli testületi ülésére

|  |  |
| --- | --- |
| Tárgy: | Döntés Cikó Község Önkormányzatának kérelméről |
| Előterjesztő: | Krachun Szilárd polgármester |
| Előterjesztést készítette: | Füle Mária jegyzői megbízott |
| Előterjesztés száma: | 50. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

Bátaapáti Község Önkormányzata a Bátaapáti Közös Önkormányzati Hivatalt létrehozó megállapodásból eredő kötelezettségének eleget téve 2020. május 29-ével elkészítette a 2019. évre vonatkozó elszámolását. Az elszámolás alapján Cikó Község Önkormányzatának 2 185 621 Ft fizetési kötelezettsége keletkezett.

Cikó Község Önkormányzata 2020. július 15-i testületi ülésén tárgyalt a Közös Hivatal elszámolásának elfogadásáról. Az elszámolást a képviselő-testület elfogadta és ezzel egyidejűleg kérelemmel fordult Bátaapáti Község Önkormányzata Képviselő-testület felé a fizetési kötelezettség teljesítésének halasztása miatt. Az Önkormányzat bevételeinek csökkenésével és a veszélyhelyzet során adódott váratlan kiadások megnövekedésével indokolták a halasztás iránti kérelmet. Az elszámolásból eredő kötelezettségüknek 2020. október 30. napjáig tudnának eleget tenni.

Kérem a Tisztelt Képviselő-testületet, hogy az előterjesztést vitassa meg és a határozati javaslatot fogadja el.

**Határozati javaslat**

Bátaapáti Község Önkormányzat Képviselő-testületeCikó Község Önkormányzata fizetési halasztás iránti kérelmét megtárgyalta és úgy határozott, hogy a Bátaapáti Közös Önkormányzati Hivatal 2019. évre vonatkozó elszámolásából eredő 2 185 621 Ft összegű fizetési kötelezettség teljesítésének határidejét 2020. október 30. napjában állapítja meg.

Felelős: Krachun Szilárd polgármester

Határidő: 2020. augusztus 15.

Határozatról értesítendő: Cikó Község Önkormányzata

 Közös Önkormányzati Hivatal gazdálkodási előadója

Bátaapáti, 2020. július 27.

 Krachun Szilárd

 polgármester